Anglés d'o norte

L'anglés d'o norte u anglés d'o norte d'Anglaterra (en anglés Northern English u Northern England English) ye un grupo de dialectos d'a luenga anglesa que se charran en o norte d'Anglaterra.

Incluye os dialectos d'o nord-este d'Anglaterra, o cumbrián (con subdivisions en South Lakeland y en a comarca de Barrow-in-Furness), y os diferents dialectos de Yorkshire y Lancashire (que reciben cada vegada mes a sobén a denominación incorrecta de Lanky).

Cualques parolas que apareixen en accentos de puestos remotos d'o Norte como lonning ("carrera estreita")  u thorpe ("artica") reflectan a influencia escandinava (fácil que porque esta zona yera de tot a lo norte d'a muga d'o Danelaw). O noruego ha teniu un impacto mes gran en a mes gran part d'os dialectos d'o norte que o danés, pero East Reading of Yorkshire ha estau mes influito por o danés. As estimacions suchieren que en o dialecto cumbrián occidental que as parolas d'orichen escandinavo u norrén podrían plegar dica o 7%.

L'anglés d'o norte ye una d'as principals agrupacions dialectals de l'anglés en Anglaterra chunto con l'anglés d'Anglia de l'este, l'anglés d'os Midlands de l'este, l'anglés d'os Midlands de l'ueste, l'anglés de West Country y l'anglés d'o sud.

 Variedaz 
L'anglés d'o norte ye formau por os siguiens dialectos:
 Dialecto cumbrián.
 Geordie (charrau en a zona de Newcastle/Tyneside que incluye parz d'o sud de Northumberland).
 Dialecto de Lancashire y os diferents acccentos que bi ha.
 Mackem (charrau en Sunderland/Wearside).
 Mancunian (charrau en Manchester, Salford, y belatras zonas d'o Gran Manchester, parz de Lancashire y este de Cheshire).
 Pitmatic (con dos variants, la una charrada en as antigas comunidaz mineras d'o Condau de Durham y l'atra en Northumberland).
 Scouse (charrau en a zona de Liverpool/Merseyside con variants en l'ueste de Cheshire y en a costa d'o norte de Galas).
 Teesside (charrau en Middlesbrough/Stockton-on-Tees, y as suyas comarcas).
 Dialectos de Yorkshire y os diferents accentos que bi ha.

En cualques zonas, se puet parar cuenta que os dialectos y expresions a la vegada tamién tamién variar. Por eixemplo o dialecto de Lancashire presenta muitos subdialectos y variants perceptibles dende l'ueste ta l'este y mesmo de lugar a lugar. Adintro d'una zona tan chica como 5 millas se i puet identificar cambios en l'accento. A Yorkshire Dialect Society siempre ha considerau distinguir o dialecto de West Riding of Yorkshire con respecto d'o de North Riding of Yorkshire y East Riding of Yorkshire.

 Se veiga tamién 
Adstrato escandinavo en l'anglés.

Norte